
Celá dedina bola už nahnevaná. Trpezlivosť občanov bola u konca a vzbúrenie veľké povstalo medzi ľudom. Ženy reptaly každým dňom väčšmi a vyhrážkam chlapov nebolo konca. Totiž hlásnik Hrkaľa, ktorý zastával tú službu už na štvrtý rok, povinností svojich nekonal nijako.

„Či je to hoden v dedine bývať?“ vraveli do jedného. „Vyprať s celou perepúťou, nech ide zkade prišiel dakedy!“

„Ani na obed, ani na večer a na deviatu nezvoní, ako čo by sme ani zvonov nemali. Nuž začože ho platíme?“

„Ba ver’ keby na mne stálo,“ povedal Sitárovie Ďuro, „ani liter žita by nedostal… lebo začo? Aj tej noci som aspoň päť ráz vyšiel von, čo som nevedel, či vstať, či ako. Bolo zamračené a hodiny sa nám pokazily… Máme, pravda, kohútov i dvoch, ale tí sa jednostaj nadrapovali, ani na tých nemohol som sa spustiť… a on či zvoní na rázsvit? Od jeseni neviem či len tri razy nabavkal!“

„Čo sa stalo, čo je?“ kričali ľudia v jeden večer, keď zabúchalo srdce najväčšieho zvona na jeden bok, i vybehávali poplašení na podsteny i ulicu, pozerajúc očami vyjavenými na všetky strany po strechách domov, snehom pripadlých. Niektorí bežali ku veži, zkade ozýval sa tlkot zvona, jedni i na ňu.

„Horí?“

„Jaj, čože je, čože je?!“ kričaly ženy, lomiac rukami, a hlava už každej je ztratená. Behajú sem i tam, nevediac čo robiť, hoci nevidno plameňa nikde. Lkajú a kričia zmätené.

„Nebojte sa!“ volal im Sedlárovie Paľo od veže, kde bol vybehol pozrieť prvý. „Veď to Bedákovie sluha Ďuro trepe do sveta. Nič sa nestalo!“ A sijdúc vysvetľuje im ešte: „Chlapci sa stavili o liter vína, že Ďuro nevyjde ako taký bojko teraz na túreň a nezazvoní na večer. On hádam nevedel, na ktorom treba zvoniť, alebo i od strachu chytil povraz, ktorý, sa mu prvý dostal do hrsti… Nič sa nebojte!“

„A hlásnik že je kde?“ kričali potom ľudia, keď si vydýchli. „Čože si on nezvoní na večer a nemá starosť o to?!“

„Ba ver’ hlavou dolu strčiť s túrne toho žačkova Bedákovie, čože tam chce?!“

„Kľúčik by nemal nechávať hlásnik vo veži,“ povie miernym hlasom nízky chlap s tvárou pokornou, ktorá zdala sa prezradzovať, že on na všetko pristane trpelive a bez reptania, či tak a či inak deje sa s ním. „S jednej strany potom nie div, že sa ktokoľvek tam vtrepe.“

„Ani duše vo mne nieto!“ kričala Goliškovie Zuza škrekľavým hlasom. „Ja to i odležím. Kdeže by to, na bok nabúchať!?“

„Mňa už aj vychytila hlava bolieť a zima len tak ma seká!“ vravela druhá.

„Počujete, chlapci?“ rečie štíhly černovlasý chlap, kým ženy robily krik medzi sebou. To je Jano Fuzák, ktorý býval na druhom konci dediny, netrpelivej povahy, ducha bystrého, horlivého. „Prichodí Nový rok, keď vyprší termín hlásnikovi — zvoľme druhého!“

Chlapi shrnuli sa dovedna okolo černovlasého.

„To je tak! Na nás záleží, či ho držať, či nie!“

„Hrkaľu shodiť, to je najľahšia vec,“ povie Goliško rapavej tvári, otec Zuzin, čo škrečala, že nieto duše v nej. „Ale kto sa ti druhý dá nato?“

„Muselo by sa čo-to podvýšiť na pláci!“ mieni ten mierneho hlasu, menom Jano Digro, skromne zastavší na stranu ku chlapom.

„Ej, toto je dedina!“ povie Paľo Trnkovie, červenkastej hlavy, o ktorom vraveli ľudia, že má tvár Judáša. „Tu nieto chudobného ľudu. Veď koľko ráz boli sme už na tej hútke i keď som bol ja kostolníkom, že druhého zvolíme, ale či jesto koho?“ I pozrie dookola po všetkých, či počúvajú pozorne čo on vraví, vážiac seba nadmier, a dajú mu zapravdu.

„Z druhej dediny povolať!“ zavolá chudý, belavý chlap priečnym hlasom. To Paľo Kobzo, ktorý žije v ustavičnej rozopre v domácnosti, i navykol na ten tón a nevie už inak vravieť, len priečno. „Na Pracovke sa jeden ponúka jednostaj… toho zvoľme! Lebo sa tu ver’ nik na hlásnictvo nedá. Čo by sa chlap aj našiel, ale ženy sa spierajú.“

„Hach!“ hodil rukou Ondro Ďuroš, veľmi vysoký a veľmi hrdý chlap, ktorý býval za kostolom, „čo tam po ženách… čo by sa i našiel niekto druhý v dedine, vrchnosť Hrkaľu nedá — to je všetko!“

„Pravdu vravíte, báčik!“ dosvedčí Paľo Sedlár, ktorý prvý dolapil sluhu Bedákovie pri zvonoch. „Rychtárovi ide Hrkaľa po ruke pri všetkom, robí mu ako sluha. I v lete, keď rychtár dom staväl, ľaľa, naveky mu tam bol. Tak rychtár nedbá, či druhé povinnosti koná, či nie.“


„Aj pán farár súria druhého,“ povie Kobzo priečneho hlasu, „dnes som tam bol s jednou citáciou — hľadá ma sestra pre otcovský táľ — takí boli nahnevaní, že na večiereň neprišiel zvoniť a ani dopoludnia nebol v kostole. Môj chlapec ťahal mechy… veď nijak neslúži cirkvi!“


„Na môj’ pravdu,“ zaverí sa Ďuro Sitár, „mnohý Cigán je krajší, ako on!“










„Dobrá noc!“ odvetili.



































































































































































































































OEBPS/Fonts/LinLibertineI.otf


OEBPS/Images/cover-image.png
PRIPAD
JANA HRKALU

- BozZena Slanéikova-Timrava -

7
< SME





OEBPS/Images/zlatyfondlogo.jpg






OEBPS/Fonts/LinLibertineB.otf


OEBPS/Fonts/LinLibertineR.otf


